wickkiey/tamil-wikipedia-chunked huggingface dataset:
# ஜீ தமிழ்

**ஜீ தமிழ்** (Zee Tamil or Zee Tamizh) என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான தமிழ் மொழி பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை அக்டோபர் 12, 2008 ஆம் ஆண்டு முதல் சென்னையில் கிண்டியைத் தலைமையகமாகக் கொண்டு உலகளவில் இயங்கி வருகின்றது. ஜீ தனது உயர் வரையறு தொலைக்காட்சியை அக்டோபர் 15, 2017 ஆம் ஆண்டு முதல் ஒளிபரப்ப தொடங்கியது.
# ஜீ தமிழ்

## வரலாறு

இது ஜீ தெலுங்கு மற்றும் ஜீ கன்னடத்திற்கு பிறகு, மூன்றாவது தென்னிந்திய அலைவரிசையாக அக்டோபர் 12, 2008 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது. மேலும் கனடாவில் எத்னிக் சேனல் குழு என்ற நிறுவனத்தால் விநியோகிக்கப்படுகிறது. இந்த அலைவரிசை அக்டோபர் 15, 2017 ஆம் ஆண்டு முதல் தனது சின்னத்தையும் மற்றும் நிறத்தையும் புதுப்பித்ததுடன், சிறப்பு தூதுவராகாக தமிழ்த் திரைப்பட நடிகை ஜோதிகா மூலம் உயர் வரையறு தொலைக்காட்சியாக அறிமுகப்படுத்தியது.  
ஜீ தமிழின் இரண்டாவது அலைவரிசையாக ஜீ திரை என்ற 24 மணி நேர தமிழ்த் திரைப்பட தொலைக்காட்சி சேவை சனவரி 18, 2020 ஆம் ஆண்டு தனது ஒளிபரப்பை தொடங்கியது. இதை நடிகர் கமல்ஹாசன் என்பவரால் 'ஜீ சினிமா விருது தமிழ் 2020' என்ற பிரமாண்ட விருது விழா மேடையில் அறிமுகப்படுத்தப்பட்டது.
# ஜீ தமிழ்

## நிகழ்ச்சிகள்

இந்த தொலைக்காட்சியில் நாடகத் தொடர்கள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், இசை நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது.  
2018 ஆம் ஆண்டில் செம்பருத்தி என்ற தொடர், இலக்கு அளவீட்டு புள்ளியில் முதலிடம் பிடித்து பிரபல தொலைக்காட்சியான சன் தொலைக்காட்சியின் தொடர்களின் சாதனையை முறியடித்தது. அதே போன்று யாரடி நீ மோகினி (2017-2021), அழகிய தமிழ் மகள் (2017-2019), ஒரு ஊருல ஒரு ராஜகுமாரி போன்ற தொடர்களும் மிகவும் பிரபலமானவை ஆகும்.  
சொல்வதெல்லாம் உண்மை (2011-2018), ஜூனியர் சூப்பர் ஸ்டார்ஸ் (2016-2019), டான்ஸ் ஜோடி டான்ஸ் (2016-2020), சர்வைவர் தமிழ் 1 (2021) போன்ற உண்மைநிலை நிகழ்ச்சிகளும் ஒளிபரப்பானது.
# ஜீ தமிழ்

## விருதுகள்

- ஜீ தமிழ் குடும்பம் விருதுகள் (2018-முதல்)
- 2018 ஆம் ஆண்டு முதல், ஜீ தமிழில் ஒளிபரப்பாகும் தொடர்கள் மற்றும் நிகழ்ச்சிகளில் பங்கு பெற்ற கலைஞர்களை கௌரவிக்கும் விதமாக ஜீ தமிழ் குடும்பம் விருதுகள் என்னும் தலைப்பில் வழங்கப்படும் விருது விழா ஆகும்.
- ஜீ சினி விருதுகள் தமிழ் (2020-முதல்)
- 2020 ஆம் ஆண்டு முதல், தமிழ்த் திரைப்பட திரையுலக பிரபலங்களை கௌரவிக்கும் விதமாக வழங்கப்படும் ஒரு விருது விழா ஆகும்.
# ஜீ தமிழ்

## அலைவரிசைகள்

என்பது சனவரி 19, 2020 ஆம் ஆண்டு ஆரம்பிக்கப்பட்ட 24 மணி நேர திரைப்படத் தொலைக்காட்சி அலைவரிசையாகும். இது தென்னிந்தியாவில் 6 வது ஜீ என்டர்டெயின்மென்ட் எண்டர்பிரைசஸ் நிறுவனத்தின் அலைவரிசையாகும்.
# ஜீ தமிழ்

## வரவேட்பு

இந்த அலைவரிசை, 2017 ஆம் ஆண்டு முழுவதுமாக மறுசீரமைக்கப்பட்ட பிறகு, பங்குகள் 5% இலிருந்து 13% முதல் 15% வரை உயர்ந்தன. 2017 மற்றும் 2018 ஆண்டுகளில், அதிகம் பார்க்கப்படும் தமிழ் தொலைக்காட்சி அலைவரிசையாக ஜீ தமிழை இரண்டாவது இடத்திற்கு முன்னேறியது. இது தற்பொழுது சன் தொலைக்காட்சி மற்றும் விஜய் தொலைக்காட்சிக்கு பிறகு அதிகம் பார்க்கப்படும் அலைவரிசையாக உள்ளது.
# எம்.டி.வி

**எம் டிவி** *( MTV)* இலங்கையில் ஒளிபரப்பாகும் ஆங்கில தொலைக்காட்சிச் சேவையாகும். டிசம்பர் 14 1992ல் ஆரம்பிக்கப்பட்ட இச்சேவை மகாராஜா கூட்டு நிறுவனத்தின் ஒரு பகுதியாக இயங்குகின்றது. இதன் சகோதர சேவைகளான சிரச டிவி , சக்தி டிவி என்பன முறையே சிங்கள, தமிழ் சேவைகளை வழங்குகின்றன.  
சனல் வன் எம்.டி.வி ஆரம்பத்தில் வெளிநாடுகளில் இருந்து இறக்குமதி செய்யப்பட்ட ஆங்கில நிகழ்ச்சிகளையே ஒளிபரப்பாக்கியது. பின் ஆங்கில மொழியில் உள்நாட்டுச் செய்திகளையும் ஒளிபரப்ப ஆரம்பித்தது. எம்.ரி. வி சேவை வர்த்தக நோக்கிலேயே நிகழ்ச்சிகளை தயாரித்து ஒளிபரப்பி வருகின்றது. தற்போது த பொக்ஸ் (The Fox) செய்மதி செய்திச் சேவையுடன் இணைந்து செய்மதியூடமாக நேரடியாக பொக்ஸ் செய்திகளையும் Fox News ஒளிபரப்புகின்றது.
# அடையாறு புற்றுநோய் மையம்

**புற்றுநோய் நிறுவனம்** அல்லது **அடையாறு புற்றுநோய் மையம்** (*Adyar Cancer Institute*) எனப்படும் மருத்துவ நிறுவனம் இந்தியாவின் சென்னை மாநகரில், அடையாறில் அமைந்துள்ளது. இது ஒரு புற்றுநோய் சிறப்பு மருத்துவமனையாகும். இம்மையம் 1952, சூன் 18 ஆம் நாளன்று டாக்டர் முத்துலட்சுமி ரெட்டியால் நிறுவப்பட்டது. இதற்கான நிலத்தை எஸ். கே. புண்ணியகோடி முதலியார் வழங்கினார். 1974ஆம் ஆண்டு இந்நிறுவனம் மண்டல புற்று நோய் ஆராய்ச்சி நிறுவனமாகவும் பின்னர் தேசிய அளவில் *தன்னாட்சி புற்று நோய் ஆராய்ச்சி மையமாக* தரம் உயர்த்த வேண்டும் என்று தமிழக அரசு, நடுவண் அரசுக்கு கோரிக்கை விடுத்துள்ளது. நடுவண் அரசின் சுகாதாரம் மற்றும் குடும்ப நலத்துறை அமைச்சகம் இந்நிறுவனத்திற்கு சிறந்த மையம் எனும் தரத்தினை வழங்கியுள்ளது.
# அடையாறு புற்றுநோய் மையம்

## கல்விபுலம்

இந்த புற்றுநோய் நிறுவனம் இந்தியாவின் மருத்துவக் கவுன்சிலால் அங்கீகரிக்கப்பட்ட புற்றுநோயின் பல்வேறு துணைப் பிரிவுகளில் பட்டங்களை வழங்கும் முதல் மருத்துவப் பள்ளியாகும். இந்த நிறுவனம் *எம். டி.* (ரேடியோதெரபி), *டி.எம்* (மருத்துவ புற்றுநோயியல்), *எம்.சி.எச்.* (அறுவை சிகிச்சை) மற்றும் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைந்த பிற பட்டயம் மற்றும் ஆய்வுநிதித் திட்டங்களை நடத்தி வருகிறது. மருத்துவ இயற்பியல், மருத்துவ-புற்றுநோய் மற்றும் மூலக்கூறு புற்றுநோயியல் ஆகிய துறைகளில் ஆய்வியல் நிறைஞர் மற்றும் முனைவர் பட்டங்களுக்கு வழிவகுக்கும் ஆராய்ச்சிக்காக இந்த நிறுவனம் சென்னைப் பல்கலைக்கழகம் மற்றும் அண்ணா பல்கலைக்கழகம் என இரு பல்கலைக்கழக அங்கீகாரம் பெற்றுள்ளது.
# வெண்டாழிசை

**வெண்டாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இது ஆசிரியத்தளை, கலித்தளை ஆகியவற்றுள் ஒன்றாலோ, பலவாலோ மூன்றடிகளில் அமையும். இதன் ஈற்றடி சிந்தடியாகவும் (முச்சீர்) ஏனைய அடிகள் அளவடியாகவும் (நாற்சீர்) வரும்.  
;எடுத்துக்காட்டு
<poem>
நண்பி தென்று தீய சொல்லார்
முன்பு நின்று முனிவு செய்யார்
அன்பு வேண்டு பவர்
</poem>
(ஆசிரியத்தளையில் அமைந்த வெண்டாழிசைப் பாடல்)  
- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# விக்கிப்பீடியா:விக்கி விடுப்பு

**விக்கி விடுப்பு** என்பது விக்கிப்பீடியாவின் தீவிர தொடர் பங்களிப்பாளர் தற்காலிகமாக விக்கிப்பீடியா பணியில் இருந்து விலகியிருக்க வேண்டிய சூழ்நிலை ஏற்படுதல் ஆகும்.  
பணி மிகுதி, வேலைப்பளு, புற வாழ்வுச் சிக்கல்கள், தனிப்பட்ட சில வேலைகள் என்பன போன்ற காரணங்களால் விக்கிப்பணியை இடைநிறுத்தம் செய்ய வேண்டி வந்தாலும் சில பயனர்கள் நேரம் கிடைக்கும் போதெல்லாம் ஏதாவது ஒரு வழியில் விக்கிப்பீடியாவிற்குள் வந்து என்ன நடக்கிறது என்றாவது பார்ப்பது உண்டு.  
விரும்பும் பயனர்கள் வலிந்து அமலாக்கப்பட்ட விக்கி விடுப்பு எடுக்கலாம். சில ஜாவா நிரல்களின் மூலம் இது சாத்தியமாகிறது. பயனர் தான் விரும்பும் தேதியில் மட்டுமே புகுபதிகை செய்ய இது உதவுகிறது. இடையில் விக்கிப்பணிக்கு திரும்ப விரும்புவோர் நிர்வாகி மூலம் இந்நிரலை செயலிழக்கச் செய்யலாம் அல்லது ஐ.பி. யாக வந்து பங்களிக்கலாம்.
# விக்கிப்பீடியா:விக்கி விடுப்பு

## பொதுவான வார்ப்புருக்கள்

விக்கி விடுப்பு எடுப்பதை பிற விக்கி நண்பர்களுக்குத் தெரிவித்தல் நல்லது. உதாரணமாக ஒரு பயனர் சனவரி 1 வரை விடுப்பில் செல்கிறார் என்று கொண்டால் அவர் தனது பேச்சுப்பக்கத்தில் இந்த வார்ப்புருவை இடலாம்.  
He would get this:
# கோவிந்தம்மாள்

**கோவிந்தம்மாள்** (காலம் 22.2.1927 முதல் 01.12.2016 வரை) ) என்பவர் 1943ல் நேதாஜி உருவாக்கிய இந்திய தேசிய ராணுவத்தின் பெண்கள் பிரிவான ஜான்சி ராணி படையின் வீராங்கனை ஆவார்.
# கோவிந்தம்மாள்

## இளமைக்காலம்

இவரது தந்தையான முனுசாமி செட்டியார் நெசவு தொழில் செய்தவர். வடஆற்காட்டுப் பகுதியைச் சேர்ந்த கோவிந்தம்மாள் பிறந்த பின் 3 மாதங்களுக்குப் பிறகு குடும்பத்தோடு மலேசியாவிற்குச் சென்றார். இவரது தந்தைக்கு தமிழ், தெலுங்கு,கன்னடம், ஆங்கிலம் போன்ற மொழிகள் தெரியும் என்பதால் மலேசியாவில் அஞ்சல் துறையில் பணியாற்றினார். பின் சில வருடங்கள் நகைத்தொழிலையும் செய்தார்.  
கோவிந்தம்மாள் கல்வியில் எட்டாம் வகுப்பு வரை படித்தார். 1940-ல் அருணாச்சல செட்டியார் என்பவரோடு திருமணம் நடந்தது. பின் மலேசிய இரப்பர் தோட்டத்தில் சில காலம் பணி செய்தார். அப்போது நேதாஜி செய்த பிரச்சாரம் இவரது வாழ்க்கையில் திருப்புமுனையாய் அமைந்தது.
# கோவிந்தம்மாள்

## மலேசிய இரப்பர் தோட்டம்

இந்திய விடுதலைப் போரில் இந்திய தேசிய இராணுவத்தில் அதிகம் மலேசிய இரப்பர் தோட்ட தமிழ்த் தொழிலாளார்கள் சேர்ந்தார்கள். அதை ஏளனப்படுத்தி ஆங்கிலேயரான வின்சுடன் சர்ச்சில் பின்வருமாறு கூறினார்.  
*மலேசிய தோட்டத்தில் இரப்பர் பால் உறிஞ்சும் தமிழர்களின் இரத்தம் நேதாஜியின் மூளையில் கட்டியாக உரைந்து உள்ளது.*  
அதற்கு நேதாஜி பின்வருமாறு பதிலடி கொடுத்தார்.  
*அந்த தமிழர்கள் தான் நாளை ஆங்கில ஏகாதிபத்தியத்தின் இரத்தத்தை குடிப்பார்கள்.*  
அந்த அளவிற்கு மலேசிய இரப்பர் தோட்டத் தொழிலாளர்கள் இப்படையில் இருந்தனர். அதில் கோவிந்தம்மாளும் ஒருவர்.
# கோவிந்தம்மாள்

## நேதாஜி பிரச்சாரம்

1940களில் நேதாஜி இந்திய விடுதலைக்காக மியான்மர், மலேசியா போன்ற நாடுகளில் பிரசாரம் செய்தார். ம்லேசியாவின் மலாக்கா பிராந்தா பகுதியில் பிரச்சாரம் செய்த போது அவ்வீர உரையைக் கேட்டு அப்படையின் நிதிக்காக தன் ஆறு பவுன் வளையல்களையும், திருமணச் சீதனமான ஒரு ஏக்கர் ரப்பர் தோட்டத்தையும் தானமாக கொடுத்தார் கோவிந்தம்மாள்.  
பின்னர் சில மாதங்கள் கழித்து இந்திய தேசிய இராணுவத்தில் இளைஞர்களை சேருமாறு பிரச்சாரம் செய்தார். நேதாஜி இந்திய தேசிய இராணுவத்தின் பெண்கள் படையான ஜான்சி ராணிப் படையில் பெண்களையும் சேருமாறு அழைத்தார். அதை ஏற்று 12.12.1943ல் ஜான்சி ராணிப்படையில் கோவிந்தம்மாள் சேர்ந்தார்.
# கோவிந்தம்மாள்

## ஜான்சி ராணி படை

20 சிங்கப்பூர் பெண்களை கொண்டு லட்சுமி சுவாமிநாதன் என்ற பெண்ணால் அமைக்கப்பட்ட இப்படையில் 1500 பெண்கள் வரை சேர்ந்தனர். 1500 பெண்கள் கொண்ட அப்படையில் முதலில் 100 பேர் தேர்ந்தெடுக்கப்பட்டு அவர்களுக்குப் பலரகத் துப்பாக்கிகளைச் சுடும் பயிற்சி தரப்பட்டது. அப்படி முதலில் தேர்ந்தெடுக்கப்பட்ட 100 பேரில் கோவிந்தாம்மாளும் ஒருவர். இவருடைய நேர்மையைப் பாராட்டி நேதாஜி இவருக்கு **லாண்ட்ஸ் நாயக்** என்று பதவி உயர்வு அளித்தார். 1.10.1945 ஆம் ஆண்டு வரை இவர் அந்த இராணுவத்தில் பணியாற்றினார். ஆகத்து 16, 1945ல் இப்படை கலைக்கப்பட்டவுடன், 1949ல் தன் கணவர் மட்டும் 6 குழந்தைகளுடன் தமிழகம் வந்தார்.
# கோவிந்தம்மாள்

## நேதாஜி கையால் விருது

ஜான்சி ராணிப் படையினர் ஒரு தடவை முகாம் அமைத்து தங்கியிருந்தனர். அங்கு ஒரு மர்ம வண்டியில் சில நபர்கள் முகாமில் நுழைவதை பார்த்த கோவிந்தம்மாள் அவ்வண்டியை தடுத்து நிறுத்தினார். உள்ளே நேதாஜி இராணுவ உடையில் அமர்ந்திருந்தார். அடுத்த நாள் அவரின் அந்த துணிச்சலான செயலை பாராட்டிய நேதாஜி அதன் காரணமாக லாண்ட்சு நாயக் விருதை வழங்கினார்.
# கோவிந்தம்மாள்

## போர்

அப்போது போர் உக்கிரமாக நடந்துகொண்டிருந்தது. ஆனால் ஜான்சிராணி படை இந்திய பர்மிய எல்லையிலேயே நிறுத்தி வைக்கப்பட்டது. அங்கு கொரில்லாப் படையினரின் தாக்குதலைச் சமாளித்தனர். உணவு மற்றும் போர்ச்சாதனங்கள் வந்துசேரும் பாதை முடங்கிற்று. பசியின் கொடுமையால் காட்டில் கிடக்கும் பழங்களை உண்டதால், அதன் நச்சுத்தன்மை காரணமாக வயிற்றுப் போக்கு-வாந்தி முதலியன ஏற்பட்டது. இந்நிலையில் போரில் சமாளிக்க முடியாத நேதாஜி பெண்கள் படை எதிரிகள் வசம் அகப்படக்கூடாது என்பதற்காக படையினை மலேயாவுக்குத் திரும்ப ஆணை பிறப்பித்தார். ஆனால் இப்படையின் தலைவியான இலட்சுமி சாகல் மறுத்துவிட்டார்.  
மருத்துவமனை என்பதைக் குறிக்க செஞ்சிலுவை அடையாளம் வைக்கப்பட்டிருந்தும் கூட அன்றிரவே மருத்துவமனை வான் குண்டு வீச்சுக்கு இலக்காயிற்று. மருத்துவமனை தரைமட்டமாயிற்று. தளபதி எல்லப்பா மிகக் கடுமையாகப் பாதிக்கப்பட்டார். தப்பிக்கும் முயற்சியால் ஆங்கிலேய கொரில்லப்படையின் குண்டு வீச்சால் மேலும் சிலர் கொல்லப்பட்டனர். அந்த சண்டையில் இவரது உயிர் தோழிகளான ஸ்டெல்லாவும் ஜோஸ்மினும் கொல்லப்பட்டார்கள்.
# கோவிந்தம்மாள்

## 1950க்குப் பிறகு

இந்திய மத்திய அரசு இவருக்கு ஓய்வு ஊதியம் தர மறுத்தது. 1970ல் இருந்து தமிழக அரசு இவருக்கு ஓய்வூதியம் அளித்தது. 14.8.1960ல் நடந்த சாலை விபத்தில் கணவரை இழந்தார். பின் தன் 4 மகள்கள் மற்றும் 2 மகன்களையும் கூலி வேலைகள் செய்து படிக்க வைத்து திருமணம் நடத்தி வைத்தார்.  
பிறகு கோவிந்தமாள் ஒரு பள்ளியில் மதிய உணவு சமைப்பது, , மாவு அரைவை மில்லில் கூலி வேலை என பல்வேறு பணிகளை செய்தார்.
ஒரு கட்டத்தில் வயோதிகம் காரணமாக எந்த வேலையும் செய்ய முடியாமல் போனது. மாநில அரசு வழங்கும் சொற்ப ஓய்வூதியத்தை பெற்று வாழ்ந்து வந்தார்.  
வறுமையில் வாடிய கோவிந்தம்மாள், முதுமை காரணமாக, 01.12.2016 அன்று மதியம், 3:00 மணிக்கு இறந்தார்.  
தனது சொத்துக்களை எல்லாம் தேச விடுதலைக்காக அளித்த இவர் கடைசி வரையில் சொந்த வீடில்லாமலே வாழ்ந்து மறைந்தார்.
# கனம் (கணிதம்)

எண்கணிதம் மற்றும் இயற்கணிதம் இரண்டிலும் ஒரு எண்ணின் **கனம்** (*Cube*) என்பது அந்த எண்ணின் மூன்றாம் அடுக்காகும். அதாவது அந்த எண்ணையே மூன்றுமுறை பெருக்கக் கிடைக்கும் எண்ணாகும்:  
:<math> n^3 = n \times n \times n </math>  
இந்த மதிப்பு, *n* அலகு பக்கங்கொண்ட ஒரு கனசதுரத்தின் கனஅளவாகும். இதிலிருந்துதான் இக்கருத்துருவிற்கு கனம் எனப் பெயரிடப்பட்டிருக்க வேண்டும்.  
ஒரு எண்ணின் கனம் காணும் செயலுக்கு நேர்மாறுச் செயல் *கனமூலம்* காண்பது ஆகும். எந்த எண்ணை அந்த எண்ணாலேயே மூன்றுமுறை பெருக்க *n* கிடைக்குமோ அந்த எண் *n* -ன் கனமூலம் எனப்படும். ஒரு கனசதுரத்தின் கனஅளவு *n* எனில் *n* -ன் கனமூலம் அக்கனசதுரத்தின் பக்க அளவிற்குச் சமம்.  
*n* -ன் கனமூலத்தின் குறியீடு:  
:<math>\sqrt[3]{n} </math> அல்லது n<sup>1/3</sup>  
ஒரு முழு எண்ணின் கனமானது *முழுகனம்* அல்லது *கன எண்* அல்லது *கனசதுர எண்* என அழைக்கப்படும். இவ்வெண்கள் வடிவ எண்களில் ஒரு வகையாகும்.  
எதிர்மமல்லாத முழுகனங்களின் தொடர்வரிசை :  
:0, 1, 8, 27, 64, 125, 216, 343, 512, 729, 1000, 1331, 1728, 2197, 2744, 3375, 4096, 4913, 5832, 6859, 8000, 9261, 10648, 12167, 13824, 15625, 17576, 19683, 21952, 24389, 27000, 29791, 32768, 35937, 39304, 42875, 46656, 50653, 54872, 59319, 64000, 68921, 74088, 79507, 85184, 91125, 97336, 103823, 110592, 117649, 125000, 132651, 140608, 148877, 157464, 166375, 175616, 185193, 195112, 205379, 216000, 226981, 238328...  
வடிவியல் முறையில் பார்த்தோமானால் *m* எண்ணிக்கை கொண்ட ஓரலகு திட கனசதுரங்களை ஒரு பெரிய கனசதுரத்துக்குள் சரியாக அடுக்க முடிந்தால், முடிந்தால் மட்டுமே *m* ஒரு கன எண்ணாக இருக்க முடியும் (*m* ஒரு நேர்ம எண்). எடுத்துக்காட்டாக , 27 சிறிய கனசதுரங்களை ஒரு பெரிய கன சதுரத்துக்குள் (ரூபிக்கின் கனசதுரம்) அடுக்க முடியும். ஏனென்றால்:  
:<math> 27 = 3^3 = 3 \times 3 \times 3 </math>  
எதிர்ம முடிவிலியிலிருந்து நேர்ம முடிவிலி வரையுள்ள ஒவ்வொரு கன எண்ணின் அமைப்பு:  
:<math>n^3 = (n - 1)^3 + 3(n - 1)n + 1 \,</math>  
அல்லது  
:<math>n^3 = (n + 1)^3 - 3(n + 1)n - 1 \,</math>  
முதல் *n* கன எண்களின் கூடுதல் *n* -ஆம் வர்க்கப்படுத்தப்பட்ட முக்கோண எண்ணாகும்:  
:<math>1^3+2^3+\dots+n^3 = (1+2+\dots+n)^2=\(\frac{n(n+1)}{2}\)^2.</math>  
எடுத்துக்காட்டாக முதல் ஐந்து கன எண்களின் கூடுதல் ஐந்தாவது முக்கோண எண்ணான 15 -ன் வர்க்கத்திற்குச் சமம்.  
:<math>1^3+2^3+3^3+4^3+5^3 = 15^2 \,</math>
# கனம் (கணிதம்)

### கூட்டுத்தொடரில் அமைந்த கன எண்களின் கூடுதல்

கூட்டுத்தொடரில் உள்ள கன எண்களின் கூடுதல் ஒரு கன எண்ணாக அமையும்  
எடுத்துக்காட்டுகள்:  
:<math>3^3+4^3+5^3 = 6^3</math>  
:<math>11^3+12^3+13^3+14^3 = 20^3</math>  
:<math>31^3+33^3+35^3+37^3+39^3+41^3 = 66^3</math>  
மேலுள்ள எடுத்துக்காட்டுக்களில் முதலாவது, *பிளாட்டோவின் எண்* எனப்படும்.  
பொது வித்தியாசம் *d* மற்றும் முதல் உறுப்பு *a<sup>3</sup>* கொண்ட *n* கன எண்களின் கூடுதல் காணும் வாய்ப்பாடு *F* :  
:<math>F(d,a,n) = a^3+(a+d)^3+(a+2d)^3+...+(a+dn-d)^3 \,</math>  
:<math>F(d,a,n) = (n/4)(2a-d+dn)(2a^2-2ad+2adn-d^2n+d^2n^2) \,</math>  
:<math>F(d,a,n) = y^3 \,</math> -ன் தீர்வு:  
- சிறப்பு வகையான *d* = 1 எனும் அடுத்தடுத்த கன எண்களுக்கு உள்ளது.
- ஆனால் *d* > 1 ஆக உள்ள முழு எண் மதிப்புகளுக்கு, ( *d* = {2,3,5,7,11,13,37,39,...}) இடையிடையே உள்ள தீர்வுகள் மட்டுமே காணப்பட்டுள்ளன.
# கனம் (கணிதம்)

## வரலாறு

பண்டைக் காலத்தில் மிகவும் சாதாரணமாக பெரிய எண்களின் கனங்கள் காணப்பட்டன. பழங்கால இந்திய கணிதவியலாளர் ஆரியபட்டர் அவரது புகழ்பெற்ற படைப்பான *ஆரியபட்டியத்தில்* கன எண்ணைப் பற்றி விளக்கியுள்ளார் (ஆரியபட்டியம், 2-3):
"மூன்று சமன்களின் தொடர் பெருக்கலும், அதைப்போலவே 12 சம விளிம்புகள் கொண்ட செவ்வக திடப்பொருளும் கனம் என அழைக்கப்படுகின்றன." இதைப்போன்ற வரையறைகளை *பிரம்மபுத்தர் சித்தாந்தம்* (XVIII. 42), *கணித சார சங்கிரகா* (II. 43) மற்றும் *சித்தாந்த சேகரா* (XIII. 4) ஆகியவற்றில் காணலாம். சமஸ்கிருத்தில் உள்ளது போலவே நவீனகால கணிதத்திலும் கனம் என்ற வார்த்தை இருவிதமான கணிதப்பொருளைத் தருவது குறிப்பிடத்தக்கது. சமஸ்கிருதத்தில், *Ghhana* என்ற வார்த்தை தனக்குத்தானே மூன்று முறை பெருக்கிக் கொள்ளப்படும் ஒரு எண்ணின் அடுக்குக்காரணியையும் மற்றும் ஒரு கனவடிவையும் குறிக்கும்.
# விலக்கிய அல்லது வாயில்

**விலக்கிய அல்லது வாயில்** (ஆங்கிலம்: *XOR Gate* அல்லது *EXOR Gate*) எனப்படுவது உள்ளீடுகளில் ஏதேனும் ஒன்று மட்டும் ஒன்று என இருப்பின், வெளியீடும் ஒன்றாக அமையும் தருக்கப் படலையாகும். இங்கே இரண்டு உள்ளீடுகளும் ஒன்று எனவோ அல்லது பூச்சியம் எனவோ அமைந்தால் வெளியீடு பூச்சியம் என அமையும்.
# விலக்கிய அல்லது வாயில்

## குறியீடுகள்

விலக்கிய அல்லது வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு என இரண்டு வகையான குறியீடுகள் காணப்படுகின்றன.
# விலக்கிய அல்லது வாயில்

## உண்மை அட்டவணை

<math>A</math>ஐயும் <math>B</math>ஐயும் உள்ளீடுகளாகக் கொண்ட விலக்கிய அல்லது வாயிலின் வெளியீடு <math>(\overline A \cdot B) + (A \cdot \overline B)</math> ஆகும்.
| <math>{A}</math> | <math>{B}</math> | <math>{A}</math> XOR <math>{B}</math> |  |
| --- | --- | --- | --- |
| 0 | 0 | 0 |  |
| 0 | 1 | 1 |  |
| 1 | 0 | 1 |  |
| 1 | 1 | 0 | } |
# புதுக்கவிதை

**புதுக்கவிதை** என்பதற்கான வரைவிலக்கணம் என்பது இன்றைய சூழலில் பல்வேறுபட்டதாகக் காணப்படுகின்றது. எனினும் இலகுவாக புதுக்கவிதை என்பது கவிதைக்குரிய மரபு, இலக்கணம் அற்ற ஒரு கவிதை முறையாக நோக்கப்படுகின்றது. மரபுக்கவிதையானது சீர், தளை, அடி, தொடை என்னும் கட்டுப்பாடுகளைக் கொண்டு காணப்பட புதுக்கவிதை அவற்றை புறந்தள்ளியதாக புதுக்தோற்றத்துடன் காணப்படுகின்றது.
# புதுக்கவிதை

## தோற்றம்

தமிழ் இலக்கிய வளர்ச்சியும் அதனோடு கூடிய தேவையும் புதுக்கவிதைக்கு வித்திட்டது. ஆங்கிலத்தில் *New Poetry, Modern Poetry* என அழைக்கப்பட்ட கவிதை வடிவம் தமிழுக்கே உரிய மரபில் புதுக்கவிதையாகத் திகழ்கிறது.
# புதுக்கவிதை

## அமைப்பு

மரபுக்கவிதை போன்று சீர், தளை, அடி, தொடை என்னும் கட்டுப்பாடுகளை கொண்டிராத ஒன்றாக புதுக்கவிதை காணப்படுகின்றது.  
புதுக்கவிதைகளில் காணும் காட்சியினை அலங்கார வார்த்தைகளின்றி, உள்ளதை உள்ளபடியே எளிய தமிழ்ச் சொற்கள் கொண்டே எழுதப்படும் கவிதை வடிவம்.
# புதுக்கவிதை

## அமைப்பு

### அடிவரையறை (வரி எண்ணிக்கை)

இத்தனை அடிகள்தான் எழுதப்பட வேண்டும் என்ற வரையறை இல்லை.
# புதுக்கவிதை

## அமைப்பு

### அடியமைப்பு (வரியமைப்பு)

ஒவ்வொரு அடியிலும் குறிப்பிட்ட சீர்கள் இருக்க வேண்டுமென்ற வரையறை இல்லை.
# புதுக்கவிதை

## அமைப்பு

### சொற்சுருக்கம்

சொற்சுருக்கம் இருக்க வேண்டியது புதுக்கவிதைக்கான முக்கிய அம்சம்.
# புதுக்கவிதை

## அமைப்பு

### ஒலிநயம்

பேச்சுவழக்குச் சொற்களிடையே ஒலிநயம் காணப்படுவது பொதுவானது.
# புதுக்கவிதை

## அமைப்பு

### சொல்லாட்சி

சொற்கள் சிறப்பாகப் பயன்படுத்தப்படுவதும் வடமொழி, ஆங்கிலம், பேச்சுவழக்குச் சார்ந்த சொற்களுக்கும் பாவிக்கப்படுகிறது.
# புதுக்கவிதை

## அமைப்பு

### தொடை நயம்

எதுகை, மோனை, இயைபு என்னும் தொடை நயங்களெல்லாம் கட்டாயம் என்ற நிலையில்லை.
# புதுக்கவிதை

## அமைப்பு

### யாப்புச் சாயல் மற்றும் நாட்டுப்புறச் சாயல்

அடிவரையறை செய்து எழுதும்போது மரபுக்கவிதை போன்று இது தோற்றமளிக்கும்.
# புதுக்கவிதை

## அமைப்பு

### வசன நடை மற்றும் உரையாடல் பாங்கு

வசன நடையும் உரையாடல் பாங்கும் சிறப்பாக எளிய முறையில் பாவிக்கப்படும்.  
###### **காட்சி அமைப்பு**
ஒரு கருப்பொருளை காட்சியாகக் கொண்டு நம்கண் முன்னே கொண்டு வந்து நிறுத்தும் எளிய வடிவம் புதுக்கவிதை
இந்த புதுக்கவிதை உலகிற்கு புதுப்பாதை அமைத்த பெருமை கவியரசு நா.காமராசன் அவர்களையே சாரும்.
# புதுக்கவிதை

## வெளியிணைப்புகள்

- தமிழ் இணையக் கல்விக்கழகம் பாடப்பகுதி - புதுக்கவிதை
- தமிழ் இணையப் பல்கலைக்கழகப் பாடப்பகுதி - புதுக்கவிதை
# சுவர்ணவாஹினி

**சுவர்ணவாகினி தொலைக்காட்சி** (*Swarnavahini*) இலங்கையில் ஒளிபரப்பாகும் சிங்கள மொழித் தொலைக்காட்சிச் சேவையாகும். மார்ச்சு 16 1997இல் ஆரம்பிக்கப்பட்ட இச்சேவை ஈஏபி எதிரிசிங்க நிறுவனத்தின் ஒரு பகுதியாக இயங்குகின்றது. இதன் சகோதர சேவையாக ஈ.டி.வி தொலைக்காட்சி ஆங்கில சேவையை வழங்குகின்றது. இது இலங்கையின் முதல் தனியாருக்கு சொந்தமான தொலைக்காட்சி சேனல்களில் ஒன்றாகும்.  
சுவர்ணவாகினி செய்திகள், விவரண நிகழ்ச்சிகள், அரசியல் விவாதங்கள், சிறுவர் நிகழ்ச்சிகள், இசை, நிகழ்ச்சிகள் நாடகங்கள் எனப் பல்வேறுபட்ட சிங்கள மொழி நிகழ்ச்சிகளை தயாரித்து வழங்குகின்றது. செய்திகள் சிங்கள மொழியில் மட்டுமே தயாரிக்கப்பட்டு ஒளிபரப்பாகின்றன. உள்நாட்டுத் தயாரிப்புகள் மூலம் சிங்கள மொழி பேசுபவர்களுக்கான தனியார் ஒளிபரப்புச் சேவையாக திகழ்கிறது.
# தனி ஆவர்த்தனம்

கருநாடக இசை நிகழ்ச்சிகளில் பக்கவாத்தியக் கலைஞர்களால் ஒரு குறிப்பிட்ட கால அளவு வழங்கப்படும் இசைப்பகுதி, **தனி ஆவர்த்தனம்** என அழைக்கப்படுகிறது. இதனை 'தனி' என்றும் பேச்சு வழக்கில் அழைப்பர். வாய்ப்பாட்டு நிகழ்ச்சிகளில் மட்டுமல்லாது, ஏதேனும் ஒரு இசைக்கருவியை முதன்மைப்படுத்தி நடத்தப்படும் இசை நிகழ்ச்சிகளிலும் (உதாரணம்: வயலின் இசை நிகழ்ச்சி) தனி ஆவர்த்தனம் இடம்பெறும். மிருதங்கம், கடம் / தபேலா, மோர்சிங் இசைக் கலைஞர்கள் தனி ஆவர்த்தனம் நிகழ்த்துபவர் ஆவர்.
# தனி ஆவர்த்தனம்

## நிகழ்த்தப்படும் தருணம்

பொதுவாக * இராகம் தானம் பல்லவி* எனும் இசைவடிவம் பாடி முடிக்கப்பட்ட பிறகு தனி ஆவர்த்தனம் ஆரம்பிக்கப்படும்.
# தனி ஆவர்த்தனம்

## நிகழ்த்தப்படும் கால அளவு

பொதுவாக 10 நிமிடங்கள் முதல் 20 நிமிடங்கள் வரை நிகழ்த்தப்படும்.
# தனி ஆவர்த்தனம்

## நிகழ்த்தப்படும் விதம்

ஒரு வாய்ப்பாட்டு நிகழ்ச்சியை இங்கு எடுத்துக்கொள்வோம். பக்கவாத்தியங்களாக மிருதங்கம் மற்றும் கடம் இருப்பதாகக் கருதுவோம். பாடகர், *இராகம் தானம் பல்லவி* பாடி முடித்ததும் தனி ஆவர்த்தனத்திற்கு குறிப்பால் உணர்த்தி இடமளிப்பார்.(நிகழ்ச்சி தொடங்குவதற்கு முன்பு கலைஞர்களிடையே நிகழ்த்தப்படும் வடிவமைப்புக் கலந்துரையாடலில் இதுகுறித்து முடிவு செய்யப்பட்டிருக்கும்.)
தனி ஆவர்த்தனம், மிருதங்கக் கலைஞரால் ஆரம்பித்து வைக்கப்படும். அவர் 2 அல்லது 3 நிமிடங்கள் தொடர்ந்து வாசிப்பார். அதன் பிறகு அவர் தனது வாசிப்பை நிறுத்திக் கொள்ள, கடம் வாசிக்கும் கலைஞர் அதே அளவு காலகட்டத்துக்கு தனது வாசிப்பை நிகழ்த்துவார். இதன் பிறகு மீண்டும் மிருதங்க இசை. இப்படி மாறி மாறி இரு கலைஞர்களும் வாசிப்பர். ஒவ்வொரு சுழற்சியின்போதும் தனக்குரிய வாசிப்புக் காலகட்டத்தை இவ்விரு கலைஞர்களும் குறைத்துக் கொண்டே வருவர். ஒரு கட்டத்தில் இருவரின் வாசிப்பும் ஒன்றிணைந்து, ஒரு சில நிமிடங்களுக்கு அந்தக்கலவை தொடரும். இவ்விதம் நிகழும் இசைப்பகுதியின் உச்சத்தில்... பாடகர், பாடலின் முதல் வரியைப் பாடி தனி ஆவர்த்தனத்தை நிறைவு செய்வார். இத்தருணத்தில் வயலின் இசையும் பாடகருடன் இணைந்து கொள்ளும். அவ்வமயம் நேயர்களால் எழுப்பப்படும் கைத்தட்டல், தனி ஆவர்த்தனத்திற்கு முத்தாய்ப்பாக அமையும்.
# தனி ஆவர்த்தனம்

## சிறப்பு

பக்கவாத்தியக் கலைஞர்களின் திறமையை தனியே அனுபவிப்பதற்கு, தனி ஆவர்த்தனம் நேயர்களுக்கு உதவுகிறது. பாடகரும், வயலின் இசைக் கலைஞரும் இக்கால இடைவெளியில் சற்று ஓய்வு எடுத்து பக்கவாத்திய இசை தரும் சுகத்தை நேயர்களுடன் சேர்ந்து தாமும் அனுபவிக்கிறார்கள்.  
கே. ஏ. பக்கிரிசாமிபாரதி எழுதிய *இந்திய இசைக்கருவூலம்* எனும் நூல்
# கூகுள் செய்திகள்

**கூகிள் செய்திகள்**, கூகிள் நிறுவனத்தால் வழங்கப்படும் இலவச செய்தி திரட்டி ஆகும். ஒரு தானியங்கி திரட்டல் வழிமுறை மூலம் ஆயிரக்கணக்கான பிரசுரங்களின் அண்மைய செய்திகளை இது தேர்ந்தெடுக்கிறது.  
கூகிள் செய்திகள் சேவை மார்ச் 2002 இல் பீட்டா வெளியீடாக அறிமுகப்படுத்தப்பட்டது. எனினும் இது ஜனவரி 23, 2006 அன்று பீட்டா பதிப்பை விட்டு வெளியே வந்தது. பல்வேறு திரட்டி பதிப்புகளில் 19 மொழிகளில் 40 மேற்பட்ட பகுதிகளில் தற்போதும் செயல்பட்டு வருகின்றது. இந்த தள்மானது பல்வேறு செய்தி வலைத்தளங்களில் கடைசி 30 நாட்களுக்குள் தோன்றும் செய்திக்குறிப்புகளை உள்ளடக்கியிருக்கிறது.
# இல்லது வாயில்

**இல்லது வாயில்** (ஆங்கிலம்: *NOR Gate*) என்பது உள்ளீடுகள் அனைத்தும் பூச்சியமாக இருந்தால் மாத்திரமே வெளியீடு ஒன்றாக அமையும் தருக்கப் படலை ஆகும்.
# இல்லது வாயில்

## குறியீடுகள்

இல்லது வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு, டி. ஐ. என். குறியீடு என மூன்று வகையான குறியீடுகள் பயன்படுத்தப்படுகின்றன.
# இல்லது வாயில்

## உண்மை அட்டவணை

| <math>{A}</math> | <math>{B}</math> | <math>\overline {A + B}</math> |  |
| --- | --- | --- | --- |
| 0 | 0 | 1 |  |
| 0 | 1 | 0 |  |
| 1 | 0 | 0 |  |
| 1 | 1 | 0 | } |
# இல்லது வாயில்

## பிரதியீடு

இல்லது வாயில் கிடைக்கப் பெறாத பட்சத்தில் நான்கு இல்லா வாயில்களைப் பயன்படுத்தி இல்லது வாயிலை உருவாக்க முடியும்.
# நோட்பேடு

**நோட்பேடு** அல்லது **நோட்பேட்** (ஆங்கிலம்: *Notepad*) என்பது மைக்ரோசாப்ட் விண்டோசு இயங்குதளத்துக்கான ஓர் உரைத் தொகுப்பி ஆகும். 1985இலிருந்து விண்டோஸ் 1.0இலிருந்து மைக்ரோசாப்ட் விண்டோசு இயங்குதளத்தின் அனைத்துப் பதிப்புகளிலும் நோட்பேடு இடம்பெற்றிருக்கின்றது.  
நோட்பேடு முதன்முதலில் 1983 ஆம் ஆண்டு மைக்ரோசாப்ட் மவுஸ் மென்பொருளின் ஒரு பகுதியாக அறிமுகமானது. பின்னர் 1985 ஆம் ஆண்டில் விண்டோஸ் 1.0 வெளியீட்டுடன் தனித்த உரைத் தொகுப்பி வடிவில் சேர்க்கப்பட்டது. பழைய பதிப்புகளில் குறைந்த வசதிகள் இருந்தாலும் காலப்போக்கில் நோட்பேடு புதிய எடிட்டிங் கருவிகள் குறியாக்க ஆதரவு மற்றும் நவீன இடைமுகத்துடன் மேம்படுத்தப்பட்டு வருகிறது.
# நோட்பேடு

## வசதிகள்

நோட்பேடு ஒரு பொதுவான உரைத் தொகுப்பி ஆகும். இதில் சேமிக்கப்படும் கோப்புகள் .txt நீட்சியைக் கொண்டிருக்கும். நோட்பேடு இடமிருந்து வலமாக எழுதப்படும் மொழிகளையும் வலமிருந்து இடமாக எழுதப்படும் மொழிகளையும் ஆதரிக்கின்றது. நோட்பேடு மென்பொருளின் முன்னைய பதிப்புகளில் உரையைக் கண்டுபிடிப்பது போன்ற அடிப்படையான செயற்பாடுகளையே செய்ய முடிந்தது. ஆனால், புதிய விண்டோஸ் இயங்குதளங்களில் உள்ளடக்கப்பட்டிருக்கும் நோட்பேடு மென்பொருளில் அதிக வசதிகள் உள்ளன. நோட்பேடு மென்பொருளை எச். டி. எம். எல். உருவாக்கத்துக்கும் பயன்படுத்த முடியும்.
# நோட்பேடு

## ஒருங்குறி ஆதரவு

நோட்பேடு மென்பொருளின் விண்டோஸ் என்டி பதிப்பு ஒருங்குறிக்கு ஆதரவு வழங்கக் கூடியதாக உள்ளது.
# அடுமனை

நகரில் ஒரு வெதுப்பகம்]]
**அடுமனை** (*Bakery*) என்பது **வெதுப்பகம்** என பொருள்படும் சிறப்பாக வடிவமைக்கப்பட்ட அடுப்பு ஒன்றினைக் கொண்டுமாவினால் தயாரிக்கப்படும் வெதுப்பி, அணிச்சல் மற்றும் ரொட்டி போன்ற உணவுப் பொருட்களைத் தயாரித்து விற்பனை செய்யப்படும் இடம் ஆகும். சில சில்லறை அடுமனைகள் "கஃபேக்கள்" என வகைப்படுத்தப்பட்டுள்ளன. வளாகத்தில் வேகவைத்த பொருட்களை உட்கொள்ள விரும்பும் வாடிக்கையாளர்களுக்கு காபி மற்றும் தேநீர் வழங்குகின்றன. உலகெங்கிலும் உள்ள பெரும்பாலான அடுமனைகளில் மிட்டாய் பொருட்கள் தயாரிக்கப்படுகின்றன.
# அடுமனை

## புகைப்பட தொகுப்பு - ரொட்டி தயாரித்தல்

<></>
# வசந்தம் தொலைக்காட்சி

**வசந்தம் தொலைக்காட்சி** (ஆங்கிலம்: *Vasantham TV*) எனப்படுவது இலங்கையில் ஒளிபரப்பப்படும் தமிழ் மொழியிலமைந்த தொலைக்காட்சி அலைவரிசை ஆகும். ஐ. டி. என். நிறுவனத்தினால் இந்த அலைவரிசை நடத்தப்படுகின்றது. வசந்தம் தொலைக்காட்சி முதன் முதலாக 2009 சூன் 25ஆம் திகதி ஒளிபரப்பப்பட்டது.
# வசந்தம் தொலைக்காட்சி

## ஒளிபரப்பப்படும் இடங்கள்

வசந்தம் தொலைக்காட்சியானது இலங்கையின் மேற்கு மாகாணத்தில் அதி உயர் அதிர்வெண் அலைவரிசை 9இல் ஒளிபரப்பப்படுகின்றது. 2010 சனவரி 6இலிருந்து வடக்கு, கிழக்கு மாகாணங்களிலும் மீ உயர் அதிர்வெண் 25இல் ஒளிபரப்பப்படுகின்றது. உலகெங்கிலுமுள்ள மக்கள் வசந்தம் தொலைக்காட்சியை வசந்தம் தொலைக்காட்சியின் உத்தியோகபூர்வ இணையத்தளத்தினூடாகப் பார்க்க முடியும்.
# வசந்தம் தொலைக்காட்சி

## நிகழ்ச்சிகள்

ஆட்டோகிராஃப், பள்ளிக்கூடம், சிரி மனமே, தலைவாசல், 7ஆம் நாள், தூவானம், சுற்றி வரும் பூமி, புது வசந்தம், வாங்க பழகலாம், தூவானம் தேன் சிந்தும் ராகங்கள், நினைத்தாலே இனிக்கும்,அழகான நாட்கள் முதலிய நிகழ்ச்சிகள் வசந்தம் தொலைக்காட்சியில் ஒளிபரப்பப்படுகின்றன.
# கேப்டன் தொலைக்காட்சி

**கேப்டன் தொலைக்காட்சி** (ஆங்கிலம்: *Captain TV*) என்பது தமிழ்நாட்டின் அரசியல் கட்சிகளில் ஒன்றான தேசிய முற்போக்கு திராவிட கழகத்தினால் 2010 ஏப்ரல் 14ஆம் திகதி ஆரம்பிக்கப்பட்ட 24 மணித்தியாலத் தமிழ்த் தொலைக்காட்சி அலைவரிசையாகும். கேப்டன் தொலைக்காட்சியை ஆரம்பித்து வைத்தவர் விஜயகாந்த் ஆவார்.
# கேப்டன் தொலைக்காட்சி

## நிகழ்ச்சிகள்

மக்கள் கேள்விக்கு கேப்டன் பதில், அம்முவின் சொல்ல துடிக்கும் மனசு, ஸ்ரீ கிருஷ்ணா, அரசியல் அரங்கம், ஆத்மா உறங்குவதில்லை, இன்பாக்ஸ், நிகழ்வுகள், நம்ம சென்னை, எங்கேயும் சமையல், நீங்காத நினைவுகள், என்றும் அன்புடன், சண்டே சமையல், கனவு பட்டறை, உளவுத்துறை, சுப்ரபாதம், கந்த சஷ்டி கவசம், தெய்வ வழிபாடு, செம காமெடி, கேப்டன் நேரம், நம்ம சினிமா, சினிமா ஸ்டேஷன், என் வாழ்க்கை பாதையில், சமையல் சாம்பியன், திரை அலசல், மூன்றாவது கண், உலக நிகழ்வுகள், புரட்சிப்பாதை, அதிர்வுகள் முதலிய நிகழ்ச்சிகள் ஒளிபரப்பப்படுகின்றன.
# ஒலி பதிவு செய்யும் கருவி (விண்டோசு)

**ஒலி பதிவு செய்யும் கருவி** (ஆங்கிலம்: *Sound Recorder*) எனப்படுவது மைக்ரோசாப்ட் விண்டோசுவில் உள்ளடக்கப்பட்டுள்ள ஒலி பதிப்பி மென்பொருளாகும். இந்த மென்பொருளின் விஸ்டா பதிப்பு அதிக நேரம் ஒலியைப் பதிவு செய்யக்கூடியதாக அமைந்திருந்தாலும் குறைந்த தெரிவுகளையே கொண்டுள்ளது.
# ஒலி பதிவு செய்யும் கருவி (விண்டோசு)

## வசதிகள்

ஒலி பதிவு செய்யும் கருவி மூலம் நுணுக்குப்பன்னியைப் பயன்படுத்தி ஒலியைப் பதிவு செய்துகொள்ள முடியும். பதியப்பட்ட ஒலி .wav எனும் நீட்சியாகச் சேமிக்கப்படும். பதியப்பட்ட ஒலியின் அளவை மாற்றி அமைக்கவும் வேகத்தை மாற்றி அமைக்கவும் ஒலி பதிவு செய்யும் கருவி மென்பொருளைப் பயன்படுத்தவும் முடியும். பதியப்பட்ட ஒலியைப் பகுதிகளாகப் பிரிக்கவும் முடியும்.
# வஞ்சி அரவம்

தமிழ் இலக்கணத்தில் **வஞ்சி அரவம்** அல்லது **அரவம்** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். இங்கே *அரவம்* என்பது *ஒலி* என்னும் பொருள் கொண்டது. படையெடுத்துச் செல்லும்போது நால்வகைப் படைகளும் எழுப்பும் ஒலி பற்றிக் கூறுவதால் இத்துறைக்கு இப் பெயர் ஏற்பட்டது.  
போர் முரசின் முழக்கம், போர் வீரர்களின் ஆர்ப்பரிப்பு, யானைப் படையில் இருந்து எழும் இடி போன்ற பிளிறல் ஒலி என்பவை இத்துறை சார்ந்த பாடல்களின் கருப் பொருளாக அமைகின்றன. இதனை விளக்க, வலிமையுடைய வார் கொண்டு கட்டப்பட்ட வீர முரசோடு போர் யானைகள் சேர்ந்து முழங்க அழகிய வாளினையுடைய சேனை சினங்கொண்டு எழுந்தது என்னும் பொருள்படும் பாடல் புறப்பொருள் வெண்பாமாலையில் வருகிறது.  
: ''வள்வார் முரசமொடு வயக்களிறு முழங்க"
: *ஒள்வாள் தானை உருத்து எழுந்தன்று*
# வஞ்சி அரவம்

## எடுத்துக்காட்டு

: *பௌவம் பணைமுழங்கப் பற்றார்மண் பாழாக*
: *வௌவிய வஞ்சி வலம்புனையச் - செவ்வேல்*
: *ஒளிரும் படைநடுவண் ஊழித்தீ யன்ன*
: *களிறும் களித்ததிரும் கார்*
:: - புறப்பொருள் வெண்பாமாலை 36.
# வஞ்சி அரவம்

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# ஆசிரியத் தாழிசை

**ஆசிரியத் தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. அளவொத்த அளவடிகள் (நாற்சீர் கொண்டவை) மூன்று கொண்டு, ஒரு பொருள் மேல் மூன்றடுக்கி வருவது ஆசிரியத் தாழிசை எனப்படும். சில இடங்களில் இது தனித்தும் வரும். ஒருபொருள் மேல் மூன்றடுக்கி வருவது ஆசிரிய ஒத்தாழிசை என்றும் அழைக்கப்படும். எனினும் சிறுகாக்கைபாடினியார் கருத்துப்படி இரண்டையும் தாழிசை எனக் குறிப்பிடலாம்.  
;எடுத்துக்காட்டு 1
<poem>
வானுற நிமிர்ந்தனை வையகம் அளந்தனை
பான்மதி விடுத்தனை பல்லுயிர் ஓம்பினை
நீனிற வண்ணநின் நிரைகழல் தொழுதனம்
</poem>
:-யாப்பருங்கலக்காரிகை உரைமேற்கோளில் தனித்து வரும் ஆசிரியத் தாழிசை  
;எடுத்துக்காட்டு 2
<poem>
கன்று குணிலாக் கனியுகுத்த மாயவன்
இன்றுநம் ஆனுள் வருமேல் அவன்வாயில்
கொன்றையம் தீங்குழல் கேளாமோ தோழி !  
பாம்பு கயிறாக் கடல்கடைந்த மாயவன்
ஈங்குநம் ஆனுள் வருமேல் அவன்வாயில்
ஆம்பலந் தீங்குழல் கேளாமோ தோழி !  
கொல்லையஞ் சாரல் குருந்தொசித்த மாயவன்
எல்லிநம் ஆனுள் வருமேல் அவன்வாயில்
முல்லையந் தீங்குழல் கேளாமோ தோழி !
</poem>
:-சிலப்பதிகாரம் ஆய்ச்சியர் குரவை 1, 2, 3; இது ஆசிரிய ஒத்தாழிசைக்கு எடுத்துக்காட்டு. ஒரே பொருள் (”கண்ணன் ஆயர்பாடிக்கு வந்தால் அவனிடம் புல்லாங்குழல் கேட்போம்” என மகளிர் சொல்வது) மூன்று தாழிசைகளில் அடுக்கி வருகிறது.
# ஆசிரியத் தாழிசை

## பார்வை

- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# விக்கிப்பீடியா:Statistics/December 2011

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# ஈ.ரி.வி (ஸ்ரீலங்கா)

**ஈ.ரி.வி (ஸ்ரீலங்கா)** *(ETV Sri Lanka - Entertainment Television)* ஈஏபி எதிரிசிங்க நிறுவனம் ஈ.ரி.வி ஒளிபரப்புச் சேவையை 1994ஆம் ஆண்டு தொடக்கம் நடத்தி வருகின்றது. ஆரம்பத்தில் ஈ.டி.வி -1 (ETV - 1), ஈ.டி.வி -2 (ETV - 2) என்ற ஆங்கில சேவைகளை ஆரம்பித்தது. அதில் ஒன்று 1997ல் சுவர்ணவாஹினி என்ற சிங்கள மொழி ஒளிபரப்பாக மாற்றம் அடைந்தது. அடுத்த சேவை தொடர்ந்தும் ஈ.ரி.வி (ஸ்ரீலங்கா) என்ற பெயரில் சர்வதேச ஆங்கில மொழி நிகழ்ச்சிகளை ஒளிப்பரப்பி வருகின்றது. ETV 2 was re-launched as ETV on 1 May 1998.  
ஈ.ரி.வி. சேவையில் ஒளிபரப்பாகும் நிகழ்ச்சிகளுக்கிடையே உள்நாட்டு விவரண நிகழ்ச்சிகளும் வர்த்தக நிகழ்ச்சிகளும் மற்றும் வர்த்தகச் செய்திகளும் ஒளிபரப்பப்பட்டு வருகின்றன.
# தட்டாங்கல் ஆட்டம்

**தட்டாங்கல் ஆட்டம்** ஒரே மாதிரியான உருண்டையான சிறு கூழாங்கற்களைக் கொண்டு பெரும்பாலும் சிறுமியர் விளையாடும் விளையாட்டு. இது **பாண்டிக்கல்** என்றும் அழைக்கப்படும். சங்ககாலத்தில் இதன் பெயர் **தெற்றி**.  
இவ்விளையாட்டு வெவ்வேறு ஊர்களில், வெவ்வேறு எண்ணிக்கையுள்ள கற்களைக் கொண்டு விளையாடப்படுகிறது. விளையாட்டை மேலும் சுவாரசியமானதாக்க பாட்டுப்பாடிக் கொண்டு ஆடுவர்.  
ஏழு கற்களைக் கொண்டு ஆடப்படும் ஆட்டத்தில்:
ஒண்ணான், இரண்டான், மூன்றான், நான்கான் ஐந்தான், ஆறான், ஏழான், எட்டான், ஒன்பதான், பத்தான் என பத்து பிரிவுகள் ஆட வேண்டும். ஒவ்வொன்றுக்கும் எடுக்க வேண்டிய கற்களின் எண்ணிக்கைக்கும் எடுக்கவேண்டிய விதத்திற்கும் விதிமுறைகள் உண்டு. ஒவ்வொன்றும் ஆரம்பிக்கும் போது ஏழு கற்களையும் கீழே விரித்தவாறு போட்டுவிட்டு அதில் ஒரு கல்லை *தாய்ச்சிக்கல்* என கையில் எடுத்துக்கொள்ள வேண்டும். இக்கல்லை மேலே வீசியெறிந்துவிட்டு அது கீழே கைக்கு வந்து சேருமுன் கீழே கிடக்கும் மற்ற கற்களை அலுங்காமல் (ஒன்றை எடுக்கும்போது அடுத்ததைத் தொட்டுவிடக் கூடாது) கையில் எடுத்துக்கொண்டு மேலிருந்து விழும் தாய்ச்சிக்கல்லைப் பிடித்துவிட வேண்டும். தொடர்ந்து பத்தையும் தாய்ச்சிக் கல்லை கீழே விட்டுவிடாமல் ஆடிவிட்டால் மீண்டும் ஒண்ணானை கட்டை என்ற பெயரில் விளையாடி ஒரு கட்டை ஜெயித்ததாகக் கொள்ளப்படும்.  
;விளையாடும்போது பாடப்படும் பாடல்கள் (7, 8 நீங்கலாக)  
ஒண்ணான்:
:ஓரி உலகெலாம் உலகெலாம் சூரியன்
:சூரியன் தங்கச்சி சுந்தர வல்லிக்கி
:நாளக் கழிச்சிக் கல்யாணம்.  
இரண்டான்:
:ஈரிப்புச் செண்டுப்பூ;
:ஈரிப்புச் செண்டுப்பூ இருதலையும் முல்லப்பூ
:சூடிமுடிப்பவர்க்கு கொண்டையெலாம் தாழம்பூ.  
மூன்றான்:
:மூவன்னா ராவணா;
:மூவன்னா ராவணா
:சாதி பிராமணா.  
நான்கான்:
:நாலவெச்சு ரெண்டெடு;
:நாலவெச்சு ரெண்டெடு
:நாராயிணன் பேரிடு
:பேரச்சொல்லி பிச்சையெடு.  
ஐந்தான்:
:அஞ்சலம் குஞ்சலம்;
:அஞ்சலம் குஞ்சலம்
:தம்பி சிதம்பரம்
:தங்கச்சிமாப்பிளை வெண்கலம்.  
ஆறான்:
:ஆறு குறுகுறு:
:ஆறு குறுகுறு
:அன்னத்தாய் பேரிடு.  
ஏழான் -தெரியவில்லை.  
எட்டான் -தெரியவில்லை.  
ஒன்பதான்:
:ஒம்பந்தம்மா சாவாளோ;
:ஒம்பந்தம்மா சாவாளோ
:சாகும்போது ஏவாளோ
:சங்குச்சத்தம் கேட்பாளோ.  
பத்தான்:
:பத்தேபதிச்சுக்கோ;
:பத்தேபதிச்சுக்கோ
:வயித்தநெறிச்சுக்கோ
:சொக்கலிங்கநாதருக்கு
:சோத்தவடிச்சுக்கோ.  
கட்டை:
:கட்டேகட்டே டேசிகா;
:கட்டேகட்டே டேசிகா கம்மங்கட்டே டேசிகா
:கொக்கக்கொரிச்சுவா கோழிமுட்டையிட்டுவா
:நித்தங்குளிச்சுவா நீலப்பட்டுடுத்திவா
:புதுக்கட்டை ஒண்ணு.}}
# உழபுல வஞ்சி

தமிழ் இலக்கணத்தில் **உழபுல வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போரில் வென்ற தரப்பினர் எதிரி நாட்டின் ஊர்களை எரியூட்டுவது பற்றிக் கூறுவது இத்துறையுள் அடங்கும். ஊர்களை எரியூட்டுவதன் மூலம் பகை நாட்டைத் துன்பத்தில் உழலச் செய்வதால் இது "உழபுல வஞ்சி" என்று பெயர் பெற்றிருக்கலாம்.  
இதனை விளக்க, பொருந்தாதாருடைய வளம் பொருந்திய தேசத்தை மிக்க நெருப்பைக்கொண்டு கொழுத்தியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''நேராதார் வளநாட்டைக்"
: *கூரெரி கொளீ இயன்று*
# உழபுல வஞ்சி

## எடுத்துக்காட்டு

: *அயிலன்ன கண்புதைத் தஞ்சி யலறி*
: *மயிலன்னார் மன்றம் படரக் - குயிலகவ*
: *ஆடிரிய வண்டிமிரும் செம்மல் அடையார்நாட்டு*
: *ஓடெரியுள் வைகின ஊர்*
:: - புறப்பொருள் வெண்பாமாலை 46.
# உழபுல வஞ்சி

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# மெக்ஸ் தொலைக்காட்சி

**மெக்ஸ் தொலைக்காட்சி** *(Max TV - Sri Lanka)* எம்.ஜி.எம் நெட்வார்க் நிறுவனம், மெக்ஸ் தொலைக்காட்சி ஒளிபரப்புச் சேவையை சனவரி 17 2007 தொடக்கம் நடத்தி வருகின்றது. சிங்கள மொழி நிகழ்ச்சிகளையும், சிறுவர் நிகழ்ச்சிகளையும் ஒளிபரப்பி வருகிறது. இந்தியாவிலிருந்து செய்மதியூடாக ஒளிபரப்பாகும் சில ஆங்கில நிகழ்ச்சிகளையும் மீள் ஒளிபரப்பி வருகிறது. இலங்கையின் அதிகமான பகுதிகளில் இதனை பார்க்கமுடிகிறது.
# வடிவ எண்

எண்கணிதத்தில் **வடிவ எண்** (*Figurate number*) என்பது ஏதாவதொரு வடிவியல் வடிவமாக அடுக்கக்கூடிய பந்துகளின் எண்ணிக்கையைக் குறிக்கும் எண்ணாகும். வடிவ எண் இருபரிமாணத்தில் பலகோண எண்ணாகவும் முப்பரிமாணத்தில் ஒரு பன்முக எண்ணாகவும் அமையும்.
# வடிவ எண்

## முக்கியமான வடிவ எண்கள்

### பலகோண எண்

- முக்கோண எண்
- சதுர எண் அல்லது வர்க்க எண்
- சதுர முக்கோண எண் அல்லது முக்கோண சதுர எண்
- கன எண்
- ஐங்கோண எண்
- அறுகோண எண்
- எழுகோண எண்
- எண்கோண எண்
- நவகோண எண்
- தசகோண எண்.
# வடிவ எண்

## முக்கியமான வடிவ எண்கள்

### பலகோண பிரமிடு எண்கள்

- முக்கோண பிரமிடு எண் அல்லது நான்முக எண்
- சதுர பிரமிடு எண்
- ஐங்கோண பிரமிடு எண்
- அறுகோண பிரமிடு எண்
- எழுகோண பிரமிடு எண்
# ரி.என்.எல் தொலைக்காட்சி

**ரி.என்.எல். தொலைக்காட்சி** *(TNL TV)* இலங்கையில் டெல்சான் நெட்வார்க் நிறுவனம் ரி.என்.எல். தொலைக்காட்சி ஒளிபரப்புச் சேவையை ஜூன் 21 1993 தொடக்கம் நடத்தி வருகின்றது. 1979ல் சுயாதீன தொலைக்காட்சியை ஆரம்பித்த சான் விக்கிரமசிங்க அந்த நிலையத்தை அரசு பொறுப்பேற்ற காரணத்தினால் ரி.என்.எல். என்ற பெயரில் புதிய தொலைக்காட்சி சேவையை ஆரம்பித்து நடத்தி வருகிறார்.  
இந்தச் சேவையில் இறக்குமதி செய்யப்பட்ட நிகழ்ச்சிகளே ஒளிபரப்பப்பட்டு வந்தன. உள்நாட்டு சிங்கள நிகழ்ச்சிகளையும். அரசியல் விவாதங்களையும் தமிழில் சில திரைப்படங்களையும், ஒரு சில விளம்பர நிகழ்ச்சிகளையும், சிங்களம் மற்றும் ஆங்கில மொழிகளில் செய்திகளையும் தயாரித்து ஒளிபரப்பி வருகிறது.டயலாக் தொலைக்காட்சியில் 11 ஆவது வரிசையாகவும் டிஷ் தொலைக்காட்சியில் 2511 வரிசை எண்ணிலும் ஒளிபரப்பாகிறது. மேலும் இது இலங்கை அகல அலைவரிசை இணைய அணுகல் தொலைக்காட்சி மற்றும் பிஇஓ தொலைக்காட்சி ஐபி தொலைக்காட்சி (வரிசை13) போன்றவற்றிலும் காணலாம்.
# கொற்றவை நிலை

தமிழ் இலக்கணத்தில் **கொற்றவை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குச் செல்லும் வேந்தன் வெற்றி பெறுவதற்கான கொற்றவையின் அருள் குறித்துக் கூறுவது இது. இதனால் இது கொற்றவை நிலை எனப் பெயர் பெற்றது. எனினும் இத்துடன் போருக்குச் செல்லும் வீரர்களது போர்த்திறம் குறித்துக் கூறுவதும் இத்துறையுள் அடங்கும்.  
இதனை விளக்க, நீண்ட தோளினையுடைய வேந்தன் வெற்றி பெறுவானாக என்று நல்ல பொருட்கள் நிரம்பிய பாத்திரத்தை உயர்த்திப் பகிவரைப் புறமுதுகிட வைக்கும் கொற்றவைத் தெய்வத்தின் நிலையைக் கூறியது என்னும் பொருள்படும்;  
: ''நீள்தோளான் வென்றி கொள்கென நிறைமண்டை வலனுயரிக்"
: *கூடாரைப் புறங்காணும் கொற்றவைநிலை யுரைத்தன்று*  
என்னும் பாடலும், வலிமையுடைய வீரர்கள் செய்யும் தொழில் பற்றிக் கூறுவதும் இத்துறையைச் சார்ந்தது என அறிவில் மிக்கோர் கூறுவர் என்னும் பொருள்படும் பின்வரும் பாடலும், புறப்பொருள் வெண்பாமாலையில் வருகிறது.  
: *மைந்துடை ஆடவர் செய்தொழில் கூறலும்*
: *அந்தமில் புலவர் அதுஎன மொழிப*
# கொற்றவை நிலை

## எடுத்துக்காட்டுகள்

: *அணங்குடை நோலை பொரிபுழுக்கல் பிண்டி*
: *நிணங்குடர் நெய்த்தோர் நிறைத்துக் - கணம்புகலக்*
: *கையிரிய மண்டைக் கணமோடி காவலற்கு*
: *மெய்யிரியத் தான்முந் துறும்*
:: - புறப்பொருள் வெண்பாமாலை 39(1).  
: *தமருள் தாலையாதல் தார்தாங்கி நிற்றல்*
: *எமருள்யாம் இன்னமென் றெண்ணல் - அமரின்*
: *முடுகழலின் முந்துறுதல் முல்லைத்தார் வேந்தன்*
: *தொடுகழல் மைந்தர் தொழில்*
:: - புறப்பொருள் வெண்பாமாலை 39(2).
# கொற்றவை நிலை

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# பொ. பாலசுந்தரம்பிள்ளை

**பொ. பாலசுந்தரம்பிள்ளை** முன்னாள் பேராசிரியர். புவிச்சரிதவியலில் முனைவர் பட்டம் பெற்றவர். இவர் யாழ்ப்பாணப் பல்கலைக்கழகத்தின் துணைவேந்தராக 1997க்கு அண்மித்த காலகட்டத்தில் இருந்தார். யாழ்பல்கலையினரால் இவருக்கு வாழ்நாட்கால பேராசிரியர் பட்டமும் வழங்கப்பட்டிருக்கின்றது.போருக்குப்பின்னதான சமகால யாழ்மாவட்டத்தின் அபிவிருத்தி தொடர்பான முக்கிய கருத்தியல் சிந்தனையாளர்களுள் இவரும் ஒருவராவார்.
# மையப்படுத்தப்பட்ட பலகோண எண்

எண்கணிதத்தில் **மையப்படுத்தப்பட்ட பலகோண எண்** (*centered polygonal number*) என்பது வடிவ எண்களில் ஒரு வகையாகும். தரப்பட்டப் புள்ளிகளில்,ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு பலகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட வடிவ எண்ணாகும். ஒரு அடுக்கின் பலகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் பலகோணத்தின் ஒரு பக்கத்திலுள்ள புள்ளிகளைவிட ஒன்று அதிகமாக இருக்கும்.
# மையப்படுத்தப்பட்ட பலகோண எண்

## முக்கியமான மையப்படுத்தப்பட்ட வடிவ எண்கள்

- மையப்படுத்தப்பட்ட முக்கோண எண்கள் 1,4,10,19,31,...
- மையப்படுத்தப்பட்ட சதுர எண்கள் 1,5,13,25,41,...
- மையப்படுத்தப்பட்ட கன எண்கள் 0, 1, 8, 27, 64,..
- மையப்படுத்தப்பட்ட ஐங்கோண எண்கள் 1,6,16,31,51,...
- மையப்படுத்தப்பட்ட அறுகோண எண்கள் 1,7,19,37,61,...
- மையப்படுத்தப்பட்ட எழுகோண எண்கள் 1,8,22,43,71,...
- மையப்படுத்தப்பட்ட எண்கோண எண்கள் 1,9,25,49,81,...
- மையப்படுத்தப்பட்ட நவகோண எண்கள் 1,10,28,55,91,...
- மையப்படுத்தப்பட்ட தசகோண எண்கள் 1,11,31,61,101,...
# மையப்படுத்தப்பட்ட பலகோண எண்

## பட விளக்கம்

எடுத்துக்காட்டாக மையப்படுத்தப்பட்ட சதுர எண்கள் மற்றும் மையப்படுத்தப்பட்ட அறுகோண எண்களுக்கான பட விளக்கங்களைக் காணலாம்.
# மையப்படுத்தப்பட்ட பலகோண எண்

## பட விளக்கம்

### மையப்படுத்தப்பட்ட சதுர எண்கள்

| &nbsp;&nbsp;&nbsp;  
&nbsp;&nbsp;&nbsp; | &nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp; | &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; | } |
| --- | --- | --- | --- |
# மையப்படுத்தப்பட்ட பலகோண எண்

## வாய்ப்பாடு

மேலேயுள்ள படங்களில் உள்ளதுபோல ஒரு *n* -ஆம் மையப்படுத்தப்பட்ட *k*-கோண எண்ணை, ஒரு மையப்புள்ளியைச் சுற்றி (*n*&minus;1) -ஆம் முக்கோண எண்களின் *k* பிரதிகளை வைப்பதன் மூலம் பெறமுடியும்.  
எனவே *n* -ஆம் மையப்படுத்தப்பட்ட *k*-கோண எண்:  
:<math>C_{k,n} =\frac{kn}{2}(n-1)+1.</math>  
பலகோண எண்களில் உள்ளது போல மையப்படுத்தப்பட்ட எண்களிலும் முதல் எண் 1 தான். எந்தவொரு *k* மதிப்பிற்கும், *k*-கோண மற்றும் மையப்படுத்தப்பட்ட *k*-கோண எண்களில் முதல் எண் 1 ஆகும்.. அதற்கடுத்த *k*-கோண மற்றும் மையப்படுத்தப்பட்ட *k*-கோண எண்ணைப் பின்வரும் வாய்ப்பாட்டின் மூலம் காணலாம்:  
:<math>\frac{k^2}{2}(k-1)+1</math>  
இதிலிருந்து எண் 10, முக்கோண எண் மற்றும் மையப்படுத்தப்பட்ட முக்கோண எண்ணாகவும் 25 சதுர எண் மற்றும் மையப்படுத்தப்பட்ட சதுர எண்ணாகவும் இருப்பதைக் காணலாம். ....  
ஒரு பகா எண் பலகோண எண்ணாக இருக்கமுடியாது. ஆனால் பல மையப்படுத்தப்பட்ட பலகோண எண்கள் பகா எண்களாக இருக்கும்.
# செருந்தி

சங்கப்பாடல்களில் **செருந்தி** (*Ochna squarrosa*, *Golden champak*) எனக்குறிப்பிடப்படும் புல்லை நெட்டுக்கோரை என்றும் வாட்கோரை என்றும் இக்காலத்தில் கூறுகின்றனர்.(நீளமாக வளர்வதால் நெட்டுக்கோரை. வாள் போல் பூ பூப்பதால் வாட்கோரை.)
# செருந்தி

## சங்கப்பாடல்கள் காட்டும் செருந்தி

### பூக்குமிடமும் தோற்றமும்

:செருந்தி பொய்கையில் பூக்கும். இதற்குக் கண்பு என்னும் கணுக்கள் உண்டு. களிறுகள் இதனை உண்டும் உழக்கியும் மாய்க்கும்
:செருந்தி நெய்தல் நிலத்தில் பொன் நிறத்தில் பூக்கும்.
:பொய்கையில் புதர்புதராக வளரும்.
:வயலில் கோரைப்புல் போல வளரும்.
:உப்பங்கழிகளில் வளரும் இது பசுமையான தோகைகளைக் கொண்டது.
:கடற்கரை மணல்மேடுகளில் ஞாழல் பூவும் செருந்திப் பூவும் மணம் கமழும்.
:செருந்தி சூரியக் கதிர் போல் அரும்பிப் பூக்கும்.
:செருந்தி நெருக்கமான மொட்டுகளைக் கொண்டது.
:செருந்தி வண்டு அருந்தும் தேன் உள்ள மலர்.
# செருந்தி

## சங்கப்பாடல்கள் காட்டும் செருந்தி

### சூடும் பூ

:பொன் போல் கொத்தாகப் பூக்கும் இதனை மகளிர் தலையில் அணிந்துகொள்வர்.
:செருந்தியையும் நெய்தலையும் சேர்த்துக் கட்டி ஆடவர் மார்பில் மாலையாக அணிவர்.
:செருந்திப் பூவின் கால் செந்நிறம் கொண்டது.
# செருந்தி

## சங்கப்பாடல்கள் காட்டும் செருந்தி

### விளையாடும் பூ

:மகளிர் குவித்து விளையாடும் மலர்களில் ஒன்று
# பஞ்சகவ்யம்

**பஞ்சகவ்யம்** அல்லது **பஞ்சகவ்வியம்** என்பது பசுவிலிருந்து கிடைக்கும் ஐந்து பொருட்களால் உருவாக்கப்படும் ஒரு உயிரி நீர்மக்கலவை. இது இந்து சமயக் கோயில்களில் அபிசேகப் பொருளாகவும், ஆயுர் வேத வைத்தியத்தில் மருந்துப் பொருளாகவும், இயற்கை வேளாண்மையில் மிகவும் முக்கியத்துவம் வாய்ந்த நிலஊட்டப் பொருளாகவும்(உரம்) பயன்படுத்தப்படுகிறது.  
பயிர்களுக்கு ஊறு விளைவிக்கும் பூச்சிகளைக் கட்டுப்படுத்தும். மேலும் நோய் எதிர்ப்பு சக்தியை அதிகரிக்கும். பஞ்சகவ்யம் தயாரிக்கும் முறையைப் பயிற்றுவிப்பதும், விற்பனை செய்வதும் மெல்ல மெல்ல புகழடைந்து வருகிறது.  
இலண்டனில் கோமியத்தை இஸ்கான் இயக்கத்தினர் பாட்டில்களில் அடைத்து விற்பனை செய்து வருவதை சிலர் எதிர்க்கின்றனர்.
# பஞ்சகவ்யம்

## சொல்லிலக்கணம்

பஞ்சகவ்யா - பஞ்ச + கவ்யா. பசுவிலிருந்து கிடைக்கும் ஐந்து வகையான பொருட்களைக் கொண்டு உருவாக்கப்படுவதால் இப்பெயர் பெற்றது. இதனை பஞ்சகவ்யா, பஞ்சகாவியா என்றும் அழைக்கின்றனர்.
# பஞ்சகவ்யம்

## இந்து சமயத்தில்

இந்து சமயத்தின் நம்பிக்கைப்படி பசு என்பது தேவர்கள் வாழுகின்ற உயிராகும். அதனால் பசுவிலிருந்து கிடைக்கும் பொருட்களை தெய்வீகமாக கருதுகின்றார்கள். பசுவிலிருந்து கிடைக்கும் பால், சாணம், கோமியம் இவற்றோடு பாலிருந்து கிடைக்கும் தயிர், நெய் ஆகியவற்றை கொண்டு பஞ்சகவியா தயாரிக்கப்படுகிறது. இதனை அபிசேகப் பொருள்களில் ஒன்றாக தெய்வச் சிலைகளுக்கு அபிசேகம் செய்கின்றார்கள். அதன் பின்பு பக்தர்களுக்கு பிரசாதமாக தருகின்றார்கள். இதனை பக்தர்கள் உட்கொள்கிறார்கள். சுவாமி சிலைக்கு பஞ்சகவியத்தால் அபிசேகம் செய்யப்படும் போது வெளிப்படும் கதிர்கள் உடல் மற்றும் மனநோயைப் போக்கும் என இந்துக்கள் நம்புகின்றனர்.  
சித்தர்கள் இந்த பஞ்சகவியத்தினைக் கொண்டு *பஞ்சகவிய கிருதம்* என்ற மருத்தினைத் தயாரித்தனர்.
# பஞ்சகவ்யம்

## இயற்கை விவசாயத்தில்

கொடுமுடி மருத்துவர் நடராஜன் என்பவர் இந்துக் கோயில்களில் கொடுக்கப்படும் பஞ்சகவியத்தினை சோதனை முயற்சியாய் பயிர்களுக்கு பஞ்சகவ்யத்தினை கொடுத்து வெற்றிபெற்றார். அவருடைய பரப்புரைகளின் மூலமாக இயற்கை விஞ்ஞானி என்று அழைக்கப்பட்ட நம்மாழ்வார் பஞ்சகவியத்தினைப் பற்றி அறிந்து இயற்கை விவசாயத்தில் பஞ்சகவியத்தினை ஒரு இடுபொருளாக ஆக்கினார்.
# பஞ்சகவ்யம்

## வேளாண்மையில் பயன்பாடு

1. பஞ்சகவ்யத்தை பயன்படுத்தி விதைநேர்த்தி செய்வதால் விதையின் முளைப்புத் திறன் மற்றும் வீரியத்தன்மை மேம்படுகிறது.
1. பஞ்சகவ்யம் பயிர் வளர்ச்சியை ஊக்குவிக்கும் உயிர் திரவமாகவும்
பூச்சி மற்றும் நோய் தாக்குதலுக்கு எதிர்ப்பாற்றலை அளிக்கும் காரணியாகவும் விளங்குகிறது.
# பஞ்சகவ்யம்

## வேளாண்மையில் பயன்பாடு

### பயன்படுத்தும் முறை

ஏக்கருக்கு 200 லிட்டர் வீதம் கைத்தெளிப்பான் கொண்டு பயிர்களுக்கு தெளிக்கலாம்.
# கருப்புக் கொடி

எதிர்ப்பவர்களின் வழமையான சின்னமாக கருப்புக் கொடி அமைந்துள்ளது]]  
**கருப்புக் கொடி** (*The black flag*) மற்றும் பொதுவான கருப்பு நிறமும் அரசின்மையடன் 1880களிலிருந்து தொடர்புப் படுத்தப்பட்டு வருகிறது. அரச எதிர்ப்பாளர்களின் பெயர்களிலும் சின்னங்களிலும் "கருப்பு" என்ற சொல் இடம் பெறுகின்றது. அவரவர் மொழிகளில் "கருப்புக் கொடி" என்றுப் பெயரிடப்பட்ட பல இதழ்கள் உலகின் பல பகுதிகளில் வெளியாகின்றன. அரசின் கொள்கைகளையும் திட்டங்களையும் எதிர்க்கும் வண்ணம் அரசுத் தலைவர்களுக்கு கருப்புக் கொடி காட்டுவதும் ஒரு போராட்ட வகையாக உருவெடுத்துள்ளது.  
பல்வேறு நாடுகளின் அல்லது அமைப்புகளின் வண்ணமிகு கொடிகளுக்கு எதிராக சீரான கருமை வண்ணத்துடன் இக்கொடிகள் அமைந்து எந்த அரசு அல்லது அமைப்பின் ஆளுகைக்கும் உட்படாதவர்கள் எனக் குறிப்பிடுகிறது. மேலும் அமைதியையும் அடிபணிதலையும் குறிக்கும் வெண்மை நிற "வெள்ளைக் கொடி"க்கு நேரெதிராக கருப்புக்கொடி அடங்காமையையும் எதிர்ப்பையும் தெரிவிக்கிறது.
# கருப்புக் கொடி

## வரலாறு

### போராட்ட அடையாளமாக

முதன்முதலாக 1831ஆம் ஆண்டு பிரான்சின் லியோனைச் சேர்ந்த பட்டுத் தொழிலாளிகள் கனூட் புரட்சியின்போது தங்கள் எதிர்ப்பின் அடையாளமாக கருப்புக் கொடிகளைக் காட்டினர். 1840களில் பஞ்சக் கலவரங்களின்போதும் நகர்ப்புற ஏழைகளின் கோபத்தை வெளிப்படுத்த கருப்புக் கொடிகள் பறக்கவிடப்பட்டன.  
1880கள் முதல் கருப்புக்கொடி அரசின்மையுடன் தொடர்புப்படுத்தபடுகிறது. 1882ஆம் ஆண்டு வரை பதிப்பிக்கப்பட்ட "லெ டிராபு நாய்ர்" (கருப்புக் கொடி) என்ற இதழே முதன்முதலில் அரசின்மையைக் குறிக்க கறுப்பினைப் பயன்படுத்தியதாகத் தெரிகிறது. சூலை 1881ஆம் ஆண்டு இலண்டனில் நிறுவப்பட்ட அமைப்பொன்று *பிளாக் இன்டர்நேசனல்* என அழைத்துக்கொண்டது. மார்ச் 9, 1883இல் பாரிசில் லூயி மிசேல் வேலையில்லாதோர் போராட்டத்தின்போது கருப்புக் கொடிகளை பறுக்க விட்டார். அப்போது திறந்தவெளி கூட்டமொன்றின்போது காவல்துறையினர் உள்நுழைந்து கலைக்க 500 போராட்டக்காரர்களுடன் மிசேல் கருப்புக்கொடிகளுடன் "ரொட்டி,வேலை அல்லது ஈயம்" என்ற முழக்கத்துடன்
செயின்ட்-ஜெர்மைன் பொலிவர்ட் நோக்கிச் சென்றனர். அங்கிருந்த மூன்று அடுமனைகளை போராட்டக்காரர்கள் சூறையாடினர். இதற்காக மிசேல் ஆறு ஆண்டுகள் தனிமைச்சிறையில் அடைக்கப்பட்டார். ஆனால் பொதுமக்களின் ஆதரவால் அவருக்குப் பொது மன்னிப்பு வழங்கப்பட்டது. அன்றுமுதல் மிசேலின் சொற்களில் "கருப்புக் கொடி போராட்டங்களின் கொடியாகவும் பசித்திருப்போரின் கொடியாகவும்" அமைந்தது
# கருப்புக் கொடி

## வரலாறு

### பிற கருப்புக் கொடிகள்

- தமது மதத்தை அடையாளப்படுத்த முகம்மது நபி "கருப்புப் பதாகை" (, அல்லது ) எனப் பொருள்படும் கருப்புக்கொடியை பயன்படுத்தினார். அப்பாசித் கலீபகத்தின் கொடியாகவும் விளங்கியது.மேலும் கடவுளின் தூதராக ஏமாற்றவிருக்கும் *தஜ்ஜலை* எதிர்த்துப் போராடும் படைகளின் கொடியாக இது அறிவிக்கப்பட்டுள்ளது.
- ஐரோப்பாவில் 16வது நூற்றாண்டில் "பெர்ன்கிரீஜ்" போது போராடும் விவசாயிகளால் கருப்புக்கொடி பயன்படுத்தப்பட்டது.
- அமெரிக்க உள்நாட்டுப் போர்|அமெரிக்க உள்நாட்டுப் போரின் போது சில அமெரிக்கக் கூட்டுப்படைகள் *தாங்கள் மன்னிப்பு வழங்கமாட்டோம் மற்றும் மன்னிப்புக் கோரி அடிபணிய மாட்டோம்* (No quarter) என்பதைக் குறிக்குமாறு கருப்புக் கொடிகளை பறக்க விட்டனர்.
கொடியாக இருந்துவந்தது.]]
- ஆப்கானித்தான் 1880–1901 காலகட்டத்தில் முழுமையான கருப்புக்கொடியை தனது நாட்டுக்கொடியாகக் கொண்டிருந்தது.
- இரண்டாம் உலகப் போரின் போது நாசி செர்மனி அடிபணிந்தபோது செருமானிய யூ-படகுகள் நேச நாடுகளின் துறைமுகங்களில் கருப்புக்கொடி பறக்க விட்டவாறு அடிபணிய ஆணையிடப்பட்டன.
# கருப்புக் கொடி

## கருப்புக் கொடி போராட்டம்

கருப்புக் கொடி போராட்டம் அல்லது கருப்புக் கொடி காட்டி போராட்டம் என்பது ஒரு அறவழிப் போராட்டமாகும். கருப்புவண்ண துணியை அணிந்தோ, கொடியாகவோ காட்டி தங்களது எதிர்ப்பை வெளிப்படுத்துகின்றனர். சில நேரங்களில் வீடுகளில் கருப்புக் கொடியை ஏற்றி தங்களது எதிர்ப்பை தெரிவிக்கின்றனர். அரசு, ஆட்சியாளர்கள், அதிகாரிகள், அரசியல் தலைவர்கள், ஆன்மீகத் தலைவர்கள் மட்டுமின்றி தனிநபர்களின் கொள்கைள், பேச்சுக்கள், கருத்துக்களுக்கு எதிராக இப்போராட்டம் நடத்தப்படுகிறது.  
அறவழிப்போராட்டமாகினும் அறப்போராட்டத்தில் ஈடுபடுபவர்களுக்கு எதிராகவும் இப்போராட்டங்கள் நிகழ்வதுண்டு.
# கருப்புக் கொடி

## தமிழகத்தில் நடந்த குறிப்பிடத்தக்க கருப்புக்கொடி போராட்டங்கள்

- தமிழ்நாட்டு மக்களை ‘நான்சென்ஸ்’ என நேரு கூறியதற்கு எதிர்ப்பு தெரிவித்து திமுக கருப்புக் கொடி போராட்டங்களை நடத்தியுள்ளது.
- இந்தி எதிர்ப்பு போராட்டங்களில் கருப்புக் கொடி போராட்டமும் முக்கிய இடம் பிடித்தன.  
`
# ஏக்நாத் ராமகிருஷ்ண ரானாடே

**ஏக்நாத் ராமகிருஷ்ண ரானாடே** (நவம்பர் 19, 1914 - ஆகஸ்ட் 22, 1982) ஒரு இந்திய சுதந்திர போராட்ட வீரர் மற்றும் சீர்திருத்தவாதி. நாக்பூர் பல்கலைக்கழகத்தில் எம்.ஏ (தத்துவம்) பட்டமும், சாகர் பல்கலைக்கழகத்தில் எல்.எல்.பி. பட்டமும் பெற்றவர். விவேகனந்தரின் போதனைகளால் கவரப்பட்டு 1972ல் கன்னியாகுமாரியில் விவேகானந்த கேந்திரத்தை நிறுவினார். இளைஞர்களை நல்ல வழியில் வழிநடத்துவதாலும், அர்பணிப்புடன் கூடிய சேவையாலும் இந்தியாவை வலுவாக்கமுடியும் என்று நம்பினார். தொடர்ந்து தனது இறுதி மூச்சுள்ளவரை பாடுபட்டு அத்தகைய குறிக்கோளுடன் உழைத்தார்.
# ஏக்நாத் ராமகிருஷ்ண ரானாடே

## இளமைக் காலம்

19 நவம்பர் 1914ல் மகாராஷ்டிர அமராவதி மாவட்டத்தில் டிம்டலா என்ற கிராமத்தில் எதாவது குழந்தையாகப் பிறந்தார். இவரது தந்தை, ஸ்ரீ ராமகிருஷ்ணராவ் விநாயக் ரானடே மற்றும் தாய் ரமாபாய் ஆவார்கள். 1920, தனது இளமைக் கால பள்ளிப் படிப்பை நாக்பூரில் தொடர்ந்தார். தனது உறவினர் அண்ணாஜி மூலம் 1926 ல் தேசியத் தொண்டர் அணியில் (ஆர்.எஸ்.எஸ்.) சேர்ந்தார். 1938 ல் தத்துவத்தில் முதுநிலை பட்டமும், 1946 ல் சட்டப்படிப்பிலும் பட்டம் பெற்றார். ஆர்.எஸ்.எஸ் இல் பல்வேறு பொறுப்புகளில் பணியாற்றினார்.
# ஏக்நாத் ராமகிருஷ்ண ரானாடே

## விவேகானந்த கேந்திரம்

விவேகானந்தரின் நினைவாக கன்னியாகுமரியில் நினைவு மண்டபம் எழுப்ப 18.08.1963 ல் விவேகானந்தர் நினைவு மண்டப கமிட்டியை உருவாக்கினார். இந்தியா முழுதும் சுற்றுப்பயணம் செய்து, நிதி திரட்டி 1970 ல் மண்டபத்தை கட்டிமுடிக்க பாடுபட்டார். நினைவு மண்டபத்துடன் விவேகானந்தரின் போதனைகளை வழிநடத்த விவேகானந்த கேந்திரத்தை 1972ல் நிறுவினார். ஆகஸ்ட் 22, 1982ல் இறந்தார்.